b"\n_START_ARTICLE_\nNew Jersey Devils\n_START_SECTION_\nHistorie\n_START_PARAGRAPH_\nDen franchise der sidenhen bliver til New Jersey Devils starter i 1974 som Kansas City Scouts da NHL udvider ligaen med hold i Kansas City og Washington D.C.. Pga manglende tilskuere og generelt d\xc3\xa5rlig \xc3\xb8konomi flyttes holdet i 1976 efter bare to s\xc3\xa6soner i Kansas til Denver og skifter navn til Colorado Rockies. Her gik det dog ikke meget bedre og allerede efter et par \xc3\xa5r florerer der rygter der sender holdet til New Jersey. NHL's ledelse nedl\xc3\xa6gger dog i f\xc3\xb8rste omgang veto mod en s\xc3\xa5dan flytning, men i 1982 offentligg\xc3\xb8res det at flytningen vil finde sted og fra s\xc3\xa6sonen 1982-83 er New Jersey Devils at finde i NHL. Rent geografisk bliver man nu placeret meget t\xc3\xa6t p\xc3\xa5 de to store New Yorker-hold, New York Rangers og New York Islanders."